אבורקום
קיסר האימפריה הרומית ה-21
9 באפריל 193 – 4 בפברואר 211 (17 שנים)
קרקלה ופובליוס ספטימיוס גטה, בניו.
ספטימיוס סוורוס נולד באפריקה, בעיר לפטיס מגנה שבאוטיקה (לוב של היום), שהייתה פרובינקיה רומאית משגשגת. משפחתו הייתה ממוצא פניקי אך התעלתה בסולם החברתי הרומאי למעמד הפרשים. אביו, פובליוס ספטימיוס גטה הראשון (גם בנו של ספטימיוס סוורוס נקרא פובליוס ספטימיוס גטה, על שם אביו של ספטימיוס סוורוס). לא כיהן בתפקיד רשמי ובחר לחיות עם אשתו פולביה פיה ושלושת ילדיהם באפריקה ולא באיטליה, אף שהחזיק שם רכוש. אולם שני דודניו כיהנו כסנאטורים ומעמד המשפחה היה איתן.
בין השנים 197 ו-202 יצא סוורוס, בראש צבא שכלל שלושה לגיונות חדשים למסע כיבושים במזרח כנגד האימפריה הפרתית הנחלשת, אשר הצליחה לכבוש מחדש את השטחים שלקח ממנה ב-195 כאשר הוא היה עסוק במערב ולשים מצור על העיר ניסיביס. הרומאים גברו בקלות על הפרתים, הפליגו באוניות במורד נהר הפרת והחריבו את סלאוקיה ובבל שננטשו על ידי תושביהן. גם את בירת הפרתים קטסיפון כבשו ובזזו ולאחר מכן הרגו רבים מתושביה ולקחו כ-100,000 שבויים לעבדות. מטרת המסע הייתה חורבן וביזה, לא כיבוש; הצבא המנצח חזר לרומא, לא לפני שהספיקו לטייל במצרים וסוורוס הוסיף לשמו את התואר פרתיקוס מקסימוס לאות הניצחון. כמו כן מינה את בנו הבכור קרקלה לאוגוסטוס ואת בנו גטה לקיסר, פעולה שזיכתה אותם קולקטיבית בכינוי שלושת הקיסרים. ב-204 הוקם שער ספטימיוס סוורוס כדי לציין את ניצחונותיו במזרח.
NLI: 000120610
אוחזר מתוך "https://he.wikipedia.org/w/index.php?title=ספטימיוס_סוורוס&oldid=21415715"
דף זה נערך לאחרונה ב־21 באוגוסט 2017, בשעה 15:10.